Web Ref No 2469633
Ligging! Groot familiewoning met woonstelle en nog potensiaal vir verdere uitbreiding
Ligging is puik - stil, gewilde buurt, stapafstand van die strand. Ideale woning vir die groot familie of om ekstra huurinkomste te verdien uit 2 bestaande woonstelle met potensiaal vir nog 'n 3de woonstel. Die hoofhuis is ruim, alles op een vlak. 4 slaapkamers, 3 badkamers waarvan 2 en-suite is. Leefarea wat uitgaan na 'n goed ingerigte kuier/braaikamer met kroeg en 'n ingeboude braai. Groot kombuis met aparte opwas. Dubbel motorhuis. Kantoorarea met waskamer wat maklik omskep kan word in 'n derde woonstel met eie toegang.
Gerieflike eenslaapkamer woonstel binne die huis met eie toegang, een badkamer, kombuis en leefarea.
Bo-op die motorhuis is 'n heerlike ruim, moderne 2 slaapkamer woonstel met oopplan kombuis en leefvertrek, 2 slaapkamers en een badkamer. Die leefarea loop uit op 'n lieflike kuierstoep met braaigeriewe en see-uitsig. Ideale kuierplek om 'n skemerkelkie te geniet en die pragtige sonsondergang oor die see te bewonder.
Ekstra parkering voor die motorhuise met nog verdere ekstra parkering vir 'n boot/karavaan. 2 Wendyhuisies waar tuingereedskap en al die ekstra's n berepekkie kan kry. Daar is 'n watertenk. Gevestigde tuin met welige pantegroei - 'n lekker leefhuis met baie potensiaal. Slegs 'n paar honderd meter vanaf die strand, naby alle noodsaaklikhede in Mosselbaai en Hartenbos en gerieflik naby die oprit na die N2 - skakel vandag nog as jy jouself in hierdie huis kan sien!